***TAOTLUSVORM***

*1 projekt=1 tabel*

|  |
| --- |
| **ÜLDINFO** |
| **Asutus: Riigikogu Kantselei (riigi valimisteenistus)** |
| **Tegevuse/projekti nimi: E-hääletamise ja m-hääletamise ettevalmistamiseks ja jätkusuutlikkuse tagamiseks täiendav tööjõud** |
| **Summa km-ta: 920 000 (sellest 100 000 2024 II PA)** |
| **Projekti/tegevuse tutvustus** |
| **Probleem:** Riigikogu menetluses olev valimisseaduste muutmise eelnõu 344 SE, seadustab mobiilseadmega hääletamise võimaluse, samuti täpsustab e-hääletamise korraldust ja sellele esitatavaid nõudeid. Valimisteenistuse ülesanne on siin ette valmistada ja rakendada m-hääletamine, võimalik et 2025. a kohalikel valimistel, samuti parandada ning täiendada e-hääletamise ettevalmistust ning korraldust selliselt, et e-hääletamine oleks usaldatav ja jätkusuutlik.  E-hääletamine, selle usaldusväärsus on langenud ja saanud kriitikat (sh ka kontrollitavus) nii ajakirjanduses kui ekspertidelt. Samuti on usaldus e-hääletamise suhtes langenud. Ühtegi hääletamisviisi ei saa kasutada kui usaldus valijal selle vastu puudub. E-hääletamisel puudub praegu n.ö strateegiline tagala, olukorras kus eksimisruumi pole, puudub kindlus, et kõik tööd saavad õigeaegselt tehtud või mis saab kui osa personalist mingil põhjusel langeb rivist välja. |
| **1.1. Projekti/tegevuse eesmärk:** Vajalikud on täiendavad tööd e- ja m-hääletamise ettevalmistamiseks, testimiseks, arendustegevuste planeerimiseks, samuti dokumentatsiooni uuendamiseks (m-hääletamine nõuab kogu dokumentatsiooni ülevaatamist), riskide ülevaatamiseks ja maandamiseks; vajalik on e-hääletamise võtmeisiku(te) dubleerimine. Selleks kaasatakse lepingulisi eksperte.  Eesmärk on tagada valijale turvaline ning tõrgeteta hääletamine ning e-hääletamise süsteemi tõestatavalt korrektne toimimine kõigis etappides valijarakenduse ning süsteemi võtmete loomisest kuni hääletamistulemuste kindlakstegemiseni. |
| **1.2. Mitterahastamise tagajärg**: M-hääletamise rakendamine ilma lisapersonalita ei ole realistlik. E-hääletamise, sh mobiilseadmega hääletamise ebapiisav ettevalmistus suurendab vigade ja tõrgete riski, võib tuua kaasa katkestusi või probleeme hääletamisel ning äärmisel juhul e-hääletamise katkestamise või e-häälte tühistamise. |
| **1.3. Panus ökosüsteemi*:***E-hääletamist kasutab üle poolte hääletavatest valijatest, e-hääletamine on osa Eesti e-riigi kuvandist. |
| **2. Hetkeolukord**  - 2023. aastal arendas RIA m-hääletamise valijarakenduse esimese töötava versiooni; ajapuudusel loobuti selle rakendamisest 2024. a Euroopa Parlamendi valimistel. Puuduvad veel lõplikud lahendused osas, mis puudutavad rakenduspoodide kasutamist valijarakenduse levitamiseks. Ajakava arvestades (esimene võimalik kasutuselevõtt kohalikel valimistel oktoobris 2025) tuleks m-hääletamisega seotud küsimused lahendada veel sel aastal.  - Korduvalt (2019. a MKM e-hääletamise töörühm, samuti MKM tellitud e-hääletamise protseduuride audit) on välja toodud vajadust tagada RVT piisav personal e-hääletamise jätkusuutlikkuse tagamiseks.  - 2023. a toimusid Riigikogu valimised, milleks e-hääletamise süsteemi uuendati, samuti telliti uued arendused 2024. a EP valimisteks.  - Teaduste Akadeemia küberturvalisuse komisjon on2024. a alustanud e-hääletamise riskide kaardistamisega, mis loodetavasti kujuneb valimisteenistusele sisendiks e-hääletamise süsteemi turvalisuse tõstmisel.  **-** Hetkel on riigi valimisteenistus üks poole kohaga e-hääletamise nõunik (e-hääletamise rakkerühma juht) ning keda abistab nõunik õigusküsimustes. Lepinguliselt oli 2023. a lisaeelarve vahenditest kaasatud kaks e-hääletamise süsteemi operaatorit (sh juhi dublant), kes abistavad süsteemi ettevalmistamisel, haldamisel ja e-hääletamise läbiviimisel. |
| **3. Tulemus**  E-hääletamise süsteem, sh m-hääletamise süsteem on kontrollitavalt turvaline, ette valmistatud e- ja m-hääletamiseks, dokumentatsioon on ajakohane, arendusvajadus määratletud, personaliga seonduvad riskid maandatud, samuti tehnilised riskid analüüsitud ja maandatud. Hääletamine 2024. ja 2025. a valimistel toimub tõrgeteta. |
| **4. Mõju** *(saavutatav peale tegevuse lõppu või kuni 4 aasta jooksul)*  Valimiste legitiimsus ja usaldusväärsus säilib. Valijatele tekib võimalus hääletada mobiilseadmega, mis muudab nad sõltumatuks arvuti olemasolust. E-hääletamine toimub endiselt, üle poole valijatest hääletab elektrooniliselt. |
| **5. Peamised ressursid**  Projekti koordineerib valimisteenistuse nõunik. Valimisteks moodustatakse e-hääletamise rakkerühm. |
| **6. Tegevused, ajakava, eelarve**  2024 jooksvalt: RIA arendab m-hääletamise komponenti; TA küberturvalisuse komisjon kaardistab riske  Kevad 2024 – valmistumine EP valimisteks  Juuni 2024 – EP valimised Sügis-talv 2024 – e- ja m-hääletamise arendus |
| **7. Kontekst**  - Seotud valimisseaduste muutmise eelnõuga 344 SE, mis sätestab m-hääletamise võimaluse, samuti toob seadusesse e-hääletamise tehnilised nõuded  - Kaasatud on RIA kui hetkel m-hääletamise rakenduse arendaja  - lahendatakse rakendustepoes m-hääletamise rakenduse avaldamise küsimused  - m-hääletamine on praegu unikaalne rakendus, millele täpset analoogi mujal maailmas ei ole. Osas, mis ei puuduta otseselt Eesti e-hääletamise süsteemi, on võimalik seda taaskasutada. |
| **8. Kolmandad osapooled**  RIA arendab m-hääletamise süsteemi, rahastus on olemas. |
| **9. Keskselt osutatav**  RIA arendab m-hääletamist, pakub e-häälte kogumise teenust valimistel. |
| **10. Jätkusuutlikus**  Praegu teine rahastusallikas puudub. M-hääletamise (344 SE jõustumisel) ja e-hääletamise jätkusuutlikkuse tagamiseks vajalik rahastus riigieelarvest |